rlitschk/wikidir huggingface dataset:
Dit Woort hett noch annere Bedüden: kiek dorför ünner Horborg (Landkreis Lümborg). Horborg (hoochdüütsch Harburg) weer fröher ene sülvstännige Stadt un is hüüt Deel vun de Stadt Hamborg (Bezirk Horborg). De ole Oortskern von Horborg liggt op’n Rand von de Geest na de Masch von de Süderelv hen. Bi Horborg is fröher de Loths in de Süderelv münnt. De Loths is vondaag as Deel von’n Seevkanaal utboot. In’n Süden von dat ole Horborg münnt de Engelbeek in’n Seevkanaal. De Geest geiht in’n Westen von Horborg in de Horbörger Bargen över. Dat eerste Maal warrt vun de Horborg in dat Johr 1142 schreven. Bi disse Borg geev dat denn in dat 13. Johrhunnert ene Siedlung. De hett 1297 dat Stadtrecht kregen. De Hertög vun Lünborg-Celle hebbt vun 1642 an de ole Borg to ene Festung utboot. 1705 keem de Stadt an dat Kurförstendom Hannover. 1847 keem ok de Iesenbahn. De eerste Streek güng na Hannober. 1866 keem Horborg mit dat Kurförstendom Hannover an Preußen. 1872 hett de Iesenbahn denn Ansluss över de Elv na Hamborg kregen. 1888 sünd Heimfeld un Wilsdörp na de Stadt Horborg kamen. Lauenbrook hebbt se an’n 1. April 1906 un Eißendörp an’n 1. April 1910 Horborg toslagen.
Bild:ROHM Garden by Khalid AlBusaidi.jpg Dat Königliche Opernhuus Maskat (araabsch: دار الأوبرا السلطانية مسقط, DMG Dār al-Ūbirā as-Sulṭānīya Masqaṭ) is en Opernhuus in’n Stadtdeel Schati al-Qurm von de Stadt Maskat in’n Oman. Sultan Qabus ibn Said hett 2001 dör en Dekret beslaten, dat in Maskat en Opernhuus boot warrn schall. Bi en Architektenwettstried 2003 hett sik dat Architektenbüro Wimberly Allison Tong and Goo (WATG) dörsett un hett den Opdrag för de Planung kregen. De Boarbeiden dör Carillion Alawi hebbt in’n April 2007 anfungen. Dat Opernhuus hett Anfang September 2011 in’n Rahmen von en Galaavend mit en lütte Grupp von Ehrengäst mit de Oper Rigoletto von Verdi apenmaakt. De eerste Theatersaison füng an’n 14. Oktober 2011 mit de Oper Turandot von Puccini an, dirigeert von Plácido Domingo, un hett bet to de Neejohrs-Gala Enn 2011 duurt. De Gebüüdkumplex steiht op en 80 Hektar groot Gelänn, dat to’n halven Deel överboot un von en groten Landschopsgoorn ümgeven is. De Fassaad is mit rosa Kalksteen ut de Wööst von Oman verkleedt. Blangen dat Opernhuus is dor ok en Opera Galleria mit en Museumsladen, verschedene Restaurants un Luxus-Geschäften boot worrn. To de Anlaag höört ok en Kulturzentrum mit en Kleenkunstbühn. De Rüüm sünd riev
De Barg Sinai (araabsch: جبل موسَى Gabal Mūsā, „Mosesbarg“, ok araabsch: جبل سيناء Gabal Sīnā', hebrääsch: הר סיני Har Sinai‎) is en Barg von de Sinai-Bargen in dat Gouvernement Süüd-Sinai op de Sinai-Halvinsel in Ägypten. De Barg höört to de Weltkulturarv-Steed von dat Katharinenklooster. He warrt faken as identisch mit’n Barg Sinai ut de Bibel ansehn, ok wenn dat dor keen Bewies för gifft. In de Bibel weer de Barg Sinai de Oort, an den Moses de Teihn Gebote von Godd kregen hett. Dat maakt em to en hillige Steed för de Abrahamitschen Religionen (ünner annern Jodendom, Christendom un Islam). En annern Barg, de mit’n Barg Sinai ut de Bibel identifizeert warrt, is de Barg Serbal. Dat is nich de höögste Barg in de Ümgegend. De höögste Barg is de Katharinenbarg, de en poor Kilometer in’n Süüdwesten liggt. An’n Foot von’n Barg liggt de Oort St. Katrine un op en Höögd von 1585 m dat Katharinenklooster. Bet dorhen föhrt ok en Straat. De Rest von’n Weg bet to’n Topp mutt to Foot gahn warrn oder op en Kameel. Op’n Topp steiht en Moschee ut dat 12. Johrhunnert un en greeksch-orthodoxe Kapell, de 1934 boot worrn is. De Kapell is Moses
De Mairie Harsfeld weer in de Franzosentied (1810 bet 1813) een von de dree Mairien, in de de Kanton Hornborg indeelt weer. De Seet weer in Harsfeld. Se harr 3028 Inwahners. De Ümgegend von Harsfeld hett vör de Franzosentied to dat Amt Harsfeld un dat Gericht Delm in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Harsfeld een von de twölv Mairien in’n Kanton Harsfeld von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Harsfeld weer nu een von de dree Mairien in’n Kanton Hornborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de söss Mairien Harsfeld, Bargst, Hollenbeek, Beekdörp, Obbens un Aasp (all söss in’n Kanton Harsfeld) höört harrn. 1813/1814 hebbt de Russen de Franzosen
De Mairie Hornborg weer in de Franzosentied (1810 bet 1813) een von de dree Mairien, in de de Kanton Hornborg indeelt weer. De Seet weer in Hornborg. Se harr 2775 Inwahners. De Ümgegend von Hornborg hett vör de Franzosentied to de Gerichten Hornborg un Delm un dat Amt Oold- un Neeklooster in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Hornborg een von de söss Mairien in’n Kanton Hornborg von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Hornborg weer nu een von de dree Mairien in’n Kanton Hornborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Hornborg, Bliersdörp, Neeklooster un Issendörp (all veer in’n Kanton Hornborg) höört harrn. 1813/1814 hebbt de Russen
De Mairie Ohlers weer in de Franzosentied (1810 bet 1813) een von de dree Mairien, in de de Kanton Hornborg indeelt weer. De Seet weer in Ohlers. Se harr 1722 Inwahners. De Ümgegend von Ohlers hett vör de Franzosentied to dat Gericht Delm, dat Amt Harsfeld un de Böörd Zittens von dat Amt Zeven in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Ohlers een von de twölv Mairien in’n Kanton Harsfeld von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Ohlers weer nu een von de dree Mairien in’n Kanton Hornborg, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Ohlers, Wiegersen, Örsdörp un Kutenhult (all veer in’n Kanton Harsfeld) höört harrn. 1813/1814
Jens Rittmeyer (* 8. Mai 1975 in Halle) is en düütschen Kock. Rittmeyer is 1975 in Halle boren. As he mit de School trech weer, keem de Wenn un Rittmeyer hett en Lehr as Kock in Baden maakt. He weer 1991/1992 op Burg Windeck in Bühl, 1992/1993 in dat Allee-Hotel Bären in Baden-Baden, 1994 in dat Restaurant Papalangi von Peter Wehlauer in Baden-Baden un 1995 in dat Restaurant Stahlbad in Baden-Baden. Bi de Bundswehr hett he sien Grundwehrdeenst in en Offzeerskasino in Karlsruhe maakt. Von 1996 bet 1998 weer he bi dat Hotel im Wasserturm in Köln un 1999 bi Günter Scherrer in dat Victorian in Düsseldörp. 2000 güng he na dat Landhaus Köpp in Xanten un 2001 denn na dat Schlosshotel Lerbach in Bergisch Gldbach bi Dieter Müller. Von dor keem he 2002 in dat Vila Joya ünner Dieter Koschina in Galé an de Algarve. 2003 is he Kökenbaas von dat Restaurante Sao Gabriel in Quinta do Lago worrn. Von dor keem he 2009 för korte Tied na dat Schlosshotel im Grunewald in Berlin un 2010 denn in dat Restaurant KAI3 von dat Hotel Budersand in Hörnum op Sylt un hett dor 2011 sien eersten Michelin-Steern kregen. 2017 hett
Dat Navigare NSBhotel is en Hotel an de Horbörger Straat 4 in Buxthu. Dat Hotel is in de Johren 2000 in en oold Gebüüd ut de Kaisertied anleggt worrn. Bedriever is de Reederee NSB, de en Hotel för ehr Geschäftskunnen hebben wull. Liekers is dat Hotel aver för all Lüüd apen. In’n September 2008 hett dat Hotel apenmaakt. Dat gifft 32 Kamern. Dat Backsteen-Gebüüd mit veer Etaaschen is 1870/1871 as Högere Döchterschool boot worrn. Nadem de Döchterschool mit de Jungsschool to de hüdige Halepaghen-School tohoopleggt worrn is, is dat Gebüüd denn as Volksschool bruukt worrn. In de Johren 1980 is de Reederee NSB in dat Gebüüd intagen un harr dor Büros. In de Johren 2000 is NSB wedder uttagen un dat Gebüüd is as Hotel ümboot worrn. Dat Gebüüd is as Bodenkmaal schuult. In dat Hotel gifft dat de Restaurants No.4 un Seabreeze un de Lighthouse Bar. Kökenbaas is Jens Rittmeyer. Dat Restaurant No.4, dat 2016 apenmaakt hett, is in’n Guide Michelin 2018 dat eerste Maal mit en Michelin-Steern uttekent worrn. Dat Restaurant hett blots veer Disch mit je veer Plätz. Websteed von dat Hotel (hoochdüütsch) Koordinaten:53° 29′ N, 9° 42′ O
Achterdiek (hoochdüütsch Hinterdeich) is en Oort in’n Landkreis Stood, Neddersassen, de twüschen de Gemenen Jörk, Mittelskark un Neekark (de beiden letzten in de Samtgemeen Lüh) opdeelt is. De Oort liggt in de Masch von de Nedderelv in Oolland. Dat Water ut dat Rebeed warrt över de Neenslüser Wettern na de Elv hen afföhrt. De Naveröörd sünd Gehrden in’n Noorden, Jörk in’n Oosten, Loodkup in’n Süüdoosten, Hornborg in’n Süüdwesten, Neekark in’n Westen un Mittelskark in’n Noordwesten. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort weer al von öllers twüschen de dree Gemenen opdeelt. Jörk: Mittelskark: Neekark: Achterdiek is evangeelsch-luthersch präägt un is na de Gemenen opdeelt twüschen de Kaspels von de Matthias-Kark in Jörk, de Johannis-Kark in Neekark un de Bartholomäus-Kark in Mittelskark. För de Kathoolschen in’n Mittelskarker Deel is de Hillig-Geist-Kark in Stood tostännig un för de Neekarker un Jörker Delen de St.-Maria-Kark in Buxthu. De Schüttenvereen Loodkup, Achterdiek un Ümgegend is 1951 grünnt worrn. För Achterdiek sünd de freewilligen Füürwehrn von Jörk, Mittelskark un Neekark tostännig. Dör Achterdiek löppt de
De Mairie Steenkark weer in de Franzosentied (1810 bet 1813) een von de veer Mairien, in de de Kanton Jörk indeelt weer. De Seet weer in Steenkark. Se harr 3322 Inwahners. De Ümgegend von Steenkark hett vör de Franzosentied to dat Grevengericht Oolland in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Steenkark een von de söven Mairien in’n Kanton Steenkark von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Steenkark weer nu een von de veer Mairien in’n Kanton Jörk, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to de veer Mairien Steenkark, Gauderhandviddel, Greundiek un Twielenfleet (all veer in’n Kanton Steenkark) höört harrn. 1813/1814 hebbt de Russen de Franzosen slahn un dat Rebeed befreet.
De Mairie Jörk weer in de Franzosentied (1810 bet 1813) een von de veer Mairien, in de de Kanton Jörk indeelt weer. De Seet weer in Jörk. Se harr 2748 Inwahners. De Ümgegend von Jörk hett vör de Franzosentied to dat Grevengericht Oolland in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Jörk een von de teihn Mairien in’n Kanton Jörk von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Jörk weer nu een von de veer Mairien in’n Kanton Jörk, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to de twee Mairien Jörk un Bossel (all beid in’n Kanton Jörk) höört harrn. 1813/1814 hebbt de Russen de Franzosen slahn un dat Rebeed befreet. Dat Kurförstendom
De Mairie Mittelskark weer in de Franzosentied (1810 bet 1813) een von de veer Mairien, in de de Kanton Jörk indeelt weer. De Seet weer in Mittelskark. Se harr 2217 Inwahners. De Ümgegend von Mittelskark hett vör de Franzosentied to dat Grevengericht Oolland in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Mittelskark een von de söven Mairien in’n Kanton Steenkark von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Mittelskark weer nu een von de veer Mairien in’n Kanton Jörk, Distrikt Stood, Departement von de Elvmünnen. De Mairie weer nu düüdlich grötter, dor sünd de Öörd in tohoopfaat worrn, de vörher in Westfalen to dree Mairien höört harrn: de Mairien Mittelskark un Neekark ut’n Kanton Steenkark un de Mairie Loodkup ut’n Kanton Jörk. 1813/1814 hebbt de Russen de Franzosen slahn
De Mairie Hullern-Twielenfleet weer in de Franzosentied (1810 bet 1813) een von de veer Mairien, in de de Kanton Jörk indeelt weer. De Seet weer in Hullern. Se harr 1378 Inwahners. De Ümgegend hett vör de Franzosentied to dat Grevengericht Oolland in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen hebbt de twee Mairien Hullern un Twielenfleet bestahn, de in’n Kanton Steenkark von’n Distrikt Stood, Departement von de Elv- un Wersermünnen, legen hebbt. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De beiden Mairien sünd tohoopleggt worrn un de Mairie Hullern-Twielenfleet weer nu een von de veer Mairien in’n Kanton Jörk, Distrikt Stood, Departement von de Elvmünnen. 1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat
Intschen is en Dörp in de Gemeen Blenner (Samtgemeen Thänhusen) in’n Landkreis Veern, Neddersassen. Bi Intschen höört ok de beiden lütten Dörper Reer un Winkel mit bi. De Oort liggt in de Masch von de Werser. Dat Water ut dat Rebeed flütt över Gravens un de Blenner Emte na de Werser hen af. De Blenner Emte billt na Westen hen ok de Grenz to de Naverdörper. In de Werser bi Intschen liggt dat Stauwehr Langwedel, dat to de Slüüs Langwedel höört. De Naveröörd sünd Ädelsen un Cluvenhagen in’n Noorden, Dauben un Langwedel in’n Noordoosten, Winkel un Eeßel in’n Oosten, Reer, Ritzenbargen un Aondörp in’n Süüdoosten, Blenner in’n Süden, Hidzdörp un Wulmsdörp in’n Süüdwesten, Morsen un Neddörp in’n Westen un Grinnen un Hagen in’n Noordwesten. Intschen kummt 1124 as Enschinin toeerst in de Oorkunnen vör. In de Franzosentied hett de Oort toeerst 1810 bet 1811 binnen dat Königriek Westfalen de Mairie Intschen in’n Kanton Thänhusen billt un hett denn von 1811 bet 1814 to dat Franzöösche Kaiserriek ünner Napoleon höört un weer dor Seet von de Mairie Intschen in’n Kanton Thänhusen. De Oort hett vör 1852 to de Vaagdie Intschen in dat Amt Wessen-Thänhusen tohöört un denn von 1852 bet 1859
Gehrden (hoochdüütsch Gehrden) is en Oort in de Gemeen Jörk in’n Landkreis Stood, Neddersassen. De Oort liggt in de Masch von de Nedderelv in Oolland. Dat Water ut dat Rebeed warrt över de Neenslüser Wettern na de Elv hen afföhrt. De Naveröörd sünd Wisch in’n Noorden, Neenslüüs in’n Noordoosten, Bossel in’n Oosten, Jörk in’n Süüdoosten, Loodkup un Achterdiek in’n Süden, Neekark in’n Süüdwesten, Mittelskark in’n Westen un Höhen un Lüh in’n Noordwesten. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort weer al von öllers twüschen de Gemenen Bossel un Jörk opdeelt. Mit de Gemeenreform in Neddersassen an’n 1. Juli 1972 sünd de beiden Gemenen all beid Deel von de ne’e, gröttere Gemeen Jörk worrn. Jörk: Bossel: Gehrden is evangeelsch-luthersch präägt. De Bosseler Deel höört to dat Kaspel von de Nicolai-Kark in Bossel un de Jörker Deel to dat Kaspel von de Matthias-Kark in Jörk. För de Kathoolschen is de St.-Maria-Kark in Buxthu tostännig. För Gehrden sünd de freewilligen Füürwehrn Jörk un Bossel tostännig. An Gehrden langs löppt de Kreisstraat 38, de
Wisch (hoochdüütsch Wisch) is en Oort in de Gemeen Jörk in’n Landkreis Stood, Neddersassen. Wisch höört von öllers bi Bossel mit bi. De Oort liggt in de Masch von de Nedderelv in Oolland. Dat Water ut dat Rebeed warrt över Wettern na de Neenslüser Wettern un de Elv hen afföhrt. Vör Wisch in de Elv liggt Nesssand. De Naveröörd sünd Neenslüüs in’n Süüdoosten, Gehrden in’n Süden, Mittelskark in’n Süüdwesten, Steenkark in’n Westen un Höhen, Lüh un Greundiek in’n Noordwesten. Op dat annere Över von de Elv in Sleswig-Holsteen doot in’n Noorden Hetlingen un Holm liggen un in’n Noordoosten Lülanden un Wedel. In’n Eersten Weltkrieg sünd 15 Soldaten ut Wisch fullen oder vermisst un in’n Tweten Weltkrieg 14. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort höört von öllers bi de Gemeen Bossel mit bi, de an’n 1. Juli 1972 mit de Gemeenreform in Neddersassen Deel von de Gemeen Jörk worrn is. Wisch is evangeelsch-luthersch präägt un höört to dat Kaspel von de Nicolai-Kark in Bossel. För de Kathoolschen is de St.-Maria-Kark
Höhen (hoochdüütsch Höhen) is en Oort in de Gemeen Jörk in’n Landkreis Stood, Neddersassen. Wisch höört von öllers bi Bossel mit bi. De Oort liggt in de Masch von de Nedderelv in Oolland an dat Över von de Lüh. Dat Water ut dat Rebeed warrt över de Hogenfeller Wettern na de Lüh hen afföhrt. De Naveröörd sünd Lüh in’n Noordoosten, Wisch un Neenslüüs in’n Süüdoosten, Mittelskark in’n Süüdwesten un Greundiek in’n Noordwesten. In’n Eersten Weltkrieg sünd veer Soldaten ut Höhen fullen oder vermisst un in’n Tweten Weltkrieg ok veer. De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn. De Oort höört von öllers bi de Gemeen Bossel mit bi, de an’n 1. Juli 1972 mit de Gemeenreform in Neddersassen Deel von de Gemeen Jörk worrn is. Höhen is evangeelsch-luthersch präägt un höört to dat Kaspel von de Nicolai-Kark in Bossel. För de Kathoolschen is de St.-Maria-Kark in Buxthu tostännig. En Denkmaal för de Fullenen ut de twee Weltkrieg’ steiht in Bossel bi’n Karkhoff. För Höhen is de freewillige Füürwehr Bossel mit tostännig. Höhen liggt
De Mairie Bevern weer in de Franzosentied (1810 bet 1813) een von de veer Mairien, in de de Kanton Zeven indeelt weer. De Seet weer in Bevern. Se harr 1885 Inwahners. De Ümgegend von Bevern hett vör de Franzosentied to de Vaagdie Bremervöör von dat Amt Bremervöör un de Böörden Heeßel un Sürsen von dat Amt Zeven in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Bevern een von de söss Mairien in’n Kanton Sürsen von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Bevern weer nu een von de veer Mairien in’n Kanton Zeven, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de dree Mairien Bevern, Malst un Wens (all dree in’n Kanton Sürsen) höört
De Mairie Groot Zittens weer in de Franzosentied (1810 bet 1813) een von de veer Mairien, in de de Kanton Zeven indeelt weer. De Seet weer in Groot Zittens. Se harr 2584 Inwahners. De Ümgegend von Groot Zittens hett vör de Franzosentied to de Böörden Zittens un Elsdörp von dat Amt Zeven un to de Amtsvaagdie Scheeßl von dat Amt Rodenborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Groot Zittens een von de negen Mairien in’n Kanton Zeven von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Groot Zittens weer nu een von de veer Mairien in’n Kanton Zeven, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Groot Zittens, Stemmen, Groot
De Mairie Zeven weer in de Franzosentied (1810 bet 1813) een von de veer Mairien, in de de Kanton Zeven indeelt weer. De Seet weer in Zeven. Se harr 2322 Inwahners. De Ümgegend von Zeven hett vör de Franzosentied to dat Amt Zeven un de Amtsvaagdie Scheeßl von dat Amt Rodenborg in dat Hartogdom Bremen höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer. Binnen Westfalen weer de Mairie Zeven een von de negen Mairien in’n Kanton Zeven von’n Distrikt Stood, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Zeven weer nu een von de veer Mairien in’n Kanton Zeven, Distrikt Stood, Departement von de Elvmünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de veer Mairien Zeven, Heeßel, Jeem un Elsdörp (all veer in’n Kanton Zeven) höört harrn. Dorbi is von de